
REFERAT DE APROBARE
la proiectul de hotărâre privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”
Ministerul Muncii, Familiei, Tineretului și Solidarității Sociale a lansat procesul de selecție pentru 2.000 de comune care vor beneficia de finanțare în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”. Programul - derulat în parteneriat cu Ministerul Educației și Cercetării, Ministerul Sănătății și Agenția Națională pentru Plăți și Inspecție Socială (ANPIS) - urmărește creșterea incluziunii sociale și reducerea sărăciei. În cele 2.000 de comunități rurale vor funcționa Echipe Comunitare Integrate (ECI) formate din specialiști în asistență socială, sănătate și educație care vor găsi soluții personalizate pentru fiecare beneficiar în parte.

Beneficii ale proiectului : 
- Formare echipa comunitara integrate (specialiști în sănătate, asistență socială și educație) în 2.000 de comune;

- Oferirea de sprijin direct persoanelor vulnerabile: pachete alimentare, servicii de îngrijire la domiciliu, consiliere educațională și profesională;
- Dotarea și amenajarea spațiilor destinate furnizării serviciilor sociale;
- Asigurarea de echipamente și resurse pentru specialiștii locali;

- Susținere financiară pentru 200 de angajați SPAS care doresc să urmeze studii superioare în domeniul asistenței sociale.

Selecția se face în ordinea depunerii solicitărilor până la semnarea a 2.000 de protocoale , sens in care s-a promovat in procedura de urgenta acest proiect de hotarare , cu respectarea prevederilor OUG nr. 57/2019 privind Codul administrativ , precum si a Procedurii-Cadru de selectie a UAT-urilor în cadrul proiectului ”Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate” PIDS/586/PO4/339395 .

